Predkladacia správa

	V záujme zabezpečenia správy a činnosti agentúry  je v materiáli navrhnutý spôsob personálneho a finančného zabezpečenia správy a činnosti Agentúry na podporu vedy a techniky v roku 2001. Navrhovaný postup vychádza zo záverov rokovania ministra školstva s ministerkou financií a navrhované opatrenia sú v súlade s týmito závermi.

	Návrh bol v rámci medzirezortného pripomienkového konania rozposlaný na všetky ministerstvá, ostatné ústredné orgány, Slovenskú akadémiu vied, Asociáciu zamestnávateľských zväzov a združení SR a  podpredsedom vlády SR. Pripomienky, ktoré sme obdržali sú uvedené vo výsledkoch pripomienkového konania. Všetky relevantné pripomienky boli zohľadnené alebo vysvetlené, takže materiál je predkladaný bez zásadných rozporov.